ཞོ་ཤ་

ཞོ་ཤ་ནི་བྱང་ཆུབ་སེམས་དཔའི་སྤྱོད་པ་ལ་འཇུག་པའི་གཞུང་ནང་གསལ་བའི་ཐ་སྙད་ཅིག་ཏེ། བདག་གཞན་བརྗེ་བའི་ཉམས་ལེན་སྐབས་རང་གི་བདག་གཅེས་འཛིན་གྱི་སེམས་སྤངས་ཏེ་གཞན་གྱི་དོན་ལ་གོམས་པར་བྱེད་པའི་དོན་ལ་གོ་དགོས།
འགྲེལ་བཤད།
བདག་གཞན་བརྗེ་བའི་སྐབས་ཀྱི་ཞོ་ཤ "བདག་གིས་གཞན་ལ་ཁྱོད་བཙོངས་ཀྱིས་གཞན་དོན་ལ་སྐྱོ་བར་མ་སེམས་པར་ཞོ་ཤ་ཕུལ་ཅིག །"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཤོག་ངོས་༡༧༣ཅེས་གསུངས་པ་ལྟར། ཞོ་ཤ་ཕུལ་བ་ནི་རང་གི་བདག་གཅེས་འཛིན་གྱི་སེམས་དེ་སེམས་ཅན་གཞན་གྱི་དོན་ལ་བཙོངས་ཏེ། གཞན་གྱི་དོན་བསྒྲུབ་པ་ལ་སྐྱོ་སེམས་མེད་པར་དགའ་བཞིན་དུ་འཇུག་པའི་དོན་ཡིན་ནོ། །གཞན་ཡང་། "བདག་གིས་སེམས་ཅན་གཞན་ལ་ཁྱོད་བཙོངས་པ་ཡིན་པར་ཤེས་པར་གྱིས་ལ་སྐྱོ་བར་མ་སེམས་པར་སེམས་ཅན་ཅི་འདོད་པའི་ཞོ་ཤ་ཕུལ་ཅིག །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཤོག་ངོས་༢༣༥ཅེས་གསུངས་པ་ལྟར། བདག་གཅེས་འཛིན་གྱི་སེམས་དེ་སེམས་ཅན་གཞན་ལ་བཙོངས་ཟིན་པས། དེ་ནས་བཟུང་སེམས་ཅན་གྱི་དོན་གང་ལ་གང་འདོད་པ་དེ་བསྒྲུབ་པ་ལ་སྐྱོ་སེམས་མེད་པར་བརྩོན་དགོས་པའི་དོན་ནོ། །

ཉམས་ལེན་གྱི་ཚུལ།"བདག་གཞན་བརྗེ་བའི་ཚུལ་གྱིས་བདག་གིས་གཞན་སེམས་ཅན་ཐམས་ཅད་ལ་ཁྱོད་བཙོངས་ཀྱིས་ཏེ་ཁྱོད་བཙོང་བའམ་བྱིན་ཟིན་ནས་དེ་དག་ལ་དབང་བ་ཡིན་པས་གཞན་གྱི་དོན་བསྒྲུབ་པ་ལ་སྐྱོ་བར་མ་སེམས་པར་ཞོ་ཤ་ཕུལ་ཞེས་ཕན་བསྒྲུབས་ཤིག །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་ངོས་ ༥༠༨ཅེས་གསུངས་པ་ལྟར། བདག་གཅེས་འཛིན་གྱི་སེམས་དེ་གཞན་ལ་བཙོངས་ཟིན་པས། གཞན་གྱི་དོན་བསྒྲུབ་པ་ལ་བདག་དོན་བསྒྲུབ་པ་ལྟར་སྤྲོ་སེམས་དང་བཅས་ཏེ་འཇུག་དགོས་པའི་དོན་ནོ། །འདི་ལྟར་ཞོ་ཤ་ཕུལ་བ་ནི་བྱང་ཆུབ་སེམས་དཔའི་བདག་གཞན་བརྗེ་བའི་ཉམས་ལེན་གྱི་གནད་ཅིག་ཏུ་གསུངས་ཤིང་། རང་གི་བདག་གཅེས་འཛིན་སྤངས་ཏེ་གཞན་དོན་ལ་རྩེ་གཅིག་ཏུ་འཇུག་པའི་སྒོམ་སྒྲུབ་ཀྱི་ཐབས་སུ་བསྟན་པ་ཡིན་ནོ། །
བསྡུས་དོན།
ཞོ་ཤ་ནི་སྤྱོད་འཇུག་གི་གཞུང་ནང་གསལ་བའི་ཐ་སྙད་ཅིག་སྟེ། བདག་གཞན་བརྗེ་བའི་ཉམས་ལེན་སྐབས་རང་གི་བདག་གཅེས་འཛིན་གྱི་སེམས་སྤངས་ཏེ་གཞན་གྱི་དོན་བསྒྲུབ་པ་ལ་སྐྱོ་སེམས་མེད་པར་དགའ་བཞིན་དུ་འཇུག་པའི་དོན་ལ་གོ་དགོས། འདི་ནི་བྱང་ཆུབ་སེམས་དཔའི་བསླབ་བྱ་གལ་ཆེན་ཞིག་ཏུ་གསུངས་པ་ཡིན། 
ལུང་ཁུངས་